১৮৮০ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া ক্রিকেট দল ১৮৮০ সালে ইংল্যান্ড গমন করে। এ সফরে দলটি নয়টি প্রথম-শ্রেণীর ক্রিকেট খেলায় অংশ নেয়। তন্মধ্যে, একটি টেস্ট খেলাও অন্তর্ভুক্ত ছিল। ঐ টেস্টটি ইংল্যান্ডের মাটিতে প্রথম খেলা হয়। দলের নেতৃত্বে ছিলেন ডব্লিউ.এল. মারডক। কাউন্টি দলগুলোর বিপক্ষে খেলার সময়সূচী বেশ সমস্যার কবলে পড়ে। সেপ্টেম্বরের শুরুতে টেস্ট খেলায় অংশগ্রহণের পূর্বে দলটি মাত্র চারটি খেলায় অংশ নিতে পেরেছিল। ঐ খেলাগুলো বর্তমানে প্রথম-শ্রেণীর আওতাধীন। এছাড়াও, বেশ কয়েকটি দূর্বলমানের দলের বিপক্ষেও দলটি প্রতিদ্বন্দ্বিতায় অবতীর্ণ হয়েছিল। অথচ, অস্ট্রেলিয়া দল প্রায় চার মাস ইংল্যান্ডে অবস্থান করেছিল। টেস্ট খেলাটি এ সফরের শেষদিকে যুক্ত করা হয়। সারে দলের সম্পাদক সি. ডব্লিউ. অ্যালকক, লর্ড হ্যারিসের সাথে খেলা আয়োজন করেন। ১৮৭৯ সালে সিডনি দাঙ্গার ন্যায় অনাকাঙ্খিত ঘটনার কথা স্মরণে রেখে এ. এন. হর্নবি, টম এমেট ও জর্জ ইউলিট খেলতে অস্বীকৃতি জানান। অস্ট্রেলিয়াও বিষয়টি গুরুত্ব সহকারে নেয় ও তাদের তারকা বোলার ফ্রেড স্পফোর্থকে দলের বাইরে রেখে খেলে। অস্ট্রেলিয়া তাদের প্রথম-শ্রেণীর খেলাগুলোয় ৪ জয়, ৩ ড্র ও ২ খেলায় পরাজিত হয়। ইংল্যান্ডে তাদের একটি পরাজয় ছিল নটিংহ্যামশায়ারের বিপক্ষে। এক উইকেটের ব্যবধানে পরাজয়বরণ করে ও একজন ছাড়াই তারা খেলায় অংশ নিয়েছিল। সফরকারী অস্ট্রেলিয়া দলের সদস্যদের তালিকা নিম্নরূপ: ডব্লিউ.এল. মারডক (অধিনায়ক), এ.সি. ব্যানারম্যান, জে.এমসিসি. ব্ল্যাকহাম, জি.জে. বোনর, এইচ.এফ. বয়েল, টি.ইউ. গ্রুব, এই.এইচ. জার্ভিস, পি.এস. ম্যাকডোনেল, ডব্লিউ.এইচ. মোল, জি.ই. পালমার, জে. স্লাইট, এফ.আর. স্পফোর্থ, জি. আলেকজান্ডার (খেলোয়াড়-ব্যবস্থাপক)। ১৭ মে, ১৮৮০ ডার্বিশায়ার ব অস্ট্রেলীয় একাদশ, কাউন্টি গ্রাউন্ড, ডার্বি - অস্ট্রেলিয়া দুই দিনেই ৮ উইকেটে জয় পায় এবং তৃতীয় দিন পুরো সময় খেলে ও ড্র করে। ১০ জুন, ১৮৮০ ইয়র্কশায়ার ব অস্ট্রেলীয় একাদশ, ডিউসবারি ও স্যাভিল গ্রাউন্ড - অস্ট্রেলিয়া ৫ উইকেটে বিজয়ী। ২২ জুলাই, ১৮৮০ ইয়র্কশায়ার ব অস্ট্রেলীয় একাদশ, ফারটাউন, হাডার্সফিল্ড - ড্র ২ আগস্ট, ১৮৮০ গ্লুচেস্টারশায়ার ব অস্ট্রেলীয় একাদশ, ক্লিফটন কলেজ ক্লোজ গ্রাউন্ড - অস্ট্রেলিয়া ৬৮ রানে বিজয়ী। ১৩ সেপ্টেম্বর, ১৮৮৯ সাসেক্স ব অস্ট্রেলীয় একাদশ, কাউন্টি গ্রাউন্ড, হোভ - ড্র ২০ সেপ্টেম্বর, ১৮৮০ নর্থ প্লেয়ার্স ব অস্ট্রেলীয় একাদশ, পার্ক অ্যাভিনিউ ক্রিকেট গ্রাউন্ড, ব্রাডফোর্ড - ড্র ২৩ সেপ্টেম্বর, ১৮৮০ নটিংহ্যামশায়ার ব অস্ট্রেলীয় একাদশ, ট্রেন্ট ব্রিজ, নটিংহাম - নটিংহ্যামশায়ার ১ উইকেটে বিজয়ী। ২৭ সেপ্টেম্বর, ১৮৮০ প্লেয়ার্স ব অস্ট্রেলীয় একাদশ, ক্রিস্টাল প্যালেস পার্ক - অস্ট্রেলিয়া ২ উইকেটে বিজয়ী। এছাড়াও, সফরকারী অস্ট্রেলিয়া দল ৪৫টি গুরুত্বহীন খেলায় অংশ নিয়েছিল যা প্রথম-শ্রেণীর ক্রিকেট খেলার মর্যাদাপ্রাপ্ত নয়। ইংল্যান্ড টসে জয়লাভ করে ব্যাটিংয়ের সিদ্ধান্ত নেয়। অস্ট্রেলিয়ার পক্ষে জর্জ আলেকজান্ডার, জর্জ বোনর, টমাস গ্রুব, পার্সি ম্যাকডোনেল, উইলিয়াম মোল, জোই পালমার, জিম স্লাইট এবং ইংল্যান্ডের পক্ষে বিলি বার্নস, ই. এম. গ্রেস, ফ্রেড গ্রেস, ডব্লিউ. জি. গ্রেস, আলফ্রেড লিটলটন, ফ্রেড মর্লে, ফ্রাঙ্ক পেন ও এ. জি. স্টিলের একযোগে টেস্ট অভিষেক ঘটে। Haigh, Gideon (২০০৬)। Peter The Lord's Cat and Other Unexpected Obituaries from Wisden। London, Eng: John Wisden & Co। পৃষ্ঠা 5। আইএসবিএন 1845131630।  CricketArchive CricketArchive – season summaries James Lillywhite's Cricketers' Annual (Red Lilly) 1881 John Lillywhite's Cricketer's Companion (Green Lilly) 1881 Wisden Cricketers' Almanack 1881 Derek Birley, A Social History of English Cricket, Aurum, 1999 Bill Frindall, The Wisden Book of Test Cricket 1877-1978, Wisden, 1979 Chris Harte, A History of Australian Cricket, Andre Deutsch, 1993 Ray Robinson, On Top Down Under, Cassell, 1975 Ralph Barker & Irving Rosenwater, England v Australia: A compendium of Test cricket between the countries 1877-1968, Batsford, 1969, আইএসবিএন ০-৭১৩৪-০৩১৭-৯, pp6–7.